30.03.2022.

*Par slēgta konkursa*

*“Tramvaja infrastruktūras pielāgošana*

*zemās grīdas tramvaja parametriem. 7.tramvaja maršruts.”*

*(ID Nr.RS/2022/12) kandidātu atlases nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums: Nolikuma 12.4. un 12.5. punktos gan kandidātam, gan tā piesaistītajiem speciālistiem (atbildīgajam būvdarbu vadītājam un ūdensapgādes un kanalizācijas būvdarbu vadītājam) iepirkuma ietvaros ir pieļauts apliecināt pieredzi, kas iegūta ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim).*

*Kandidāts lūdz Pasūtītāju apstiprināt, vai Kandidāts pareizi izprot šo prasību un Kandidāts iepirkuma ietvaros, lai izpildītu nolikuma 12.4. un 12.5. punktus par Kandidāta un minēto speciālistu pieredzi, ir tiesīgs uzrādīt pieredzi, kas iegūta, sākot no 2015.gada līdz pieteikumu iesniegšanas brīdim.*

Atbilde: par nolikuma 12.4.punkta un 12.5.punkta prasībām atbilstošu kandidāta un speciālistu pieredzi ir uzskatāma tāda pieredze, kura iegūta ne vairāk kā 7 (septiņos) iepriekšējos gados, tas ir, no 2015.gada līdz piedāvājuma sniegšanas brīdim.

*2.jautājums: Nolikuma punkts 12.4.1. attiecībā uz Kandidātu nosaka, ka tam jābūt pieredzei “ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim) ir veicis apdzīvotas vietas ielu pārbūvi vai izbūvi vismaz 2 (divos) objektos, ar nosacījumu, ka abos šajos objektos būvdarbu ietvaros ir veikta tramvaju sliežu ceļu izbūve, pārbūve vai atjaunošana un objekti ir pilnībā pabeigti un nodoti ekspluatācijā;”.*

*Lūdzam apstiprināt, ka Kandidāts būs izpildījis attiecīgo prasību, ja tam ir pieredze sliežu ceļu izbūves, pārbūves vai atjaunošanas būvdarbos, ja tie veikti apdzīvotas vietas ielā un darbu ietvaros veikti arī ceļu būvdarbi.*

*Gatavojot atbildi, lūdzam ņemt vērā, ka Pasūtītājs par Kandidāta pieredzi tieši ielu izbūves darbos jau pārliecinās, nolikuma 12.4.2. punkta ietverto prasību ietvaros.*

*Šis jautājums attiecas arī uz galvenā (atbildīgā) būvdarbu vadītāja nolikuma 12.5.1.1. un 12.5.1.2. punktos prasīto pieredzi.*

Atbilde: paskaidrojam, ka par atbilstošu nolikuma 12.4.1. un 12.5.1.1.punktam tiks atzīta pretendenta un galvenā (atbildīgā) būvdarbu vadītāja pieredze arī tādos objektos, kur kopā ar tramvaju sliežu ceļu izbūves, pārbūves vai atjaunošanas darbiem veikti arī citi ceļu būvdarbi.

*3.jautājums: Lūdzam apstiprināt, ka par atbilstošu Nolikuma 12.4.3. punkta prasībām tiks atzīta Kandidāta pieredze, kas gūta tramvaja sliežu pārbūves objektā (pilsētā), kura ietvaros veikti arī ielu pārbūves darbi, tai skaitā seguma atjaunošana krustojumā un viena luksofora izbūve, kas sevī ietvēra kabeļa montāžu, luksofora balsta pārlikšanu, luksofora uzstādīšanu un pieslēgšanu.*

Atbilde: informējam, ka minētajā jautājumā norādītie darbi nav skaidri formulēti, taču vēršam uzmanību, ka saskaņā ar nolikuma 12.4.3.punktu, Kandidātam ir jābūt pieredzei apdzīvotas vietas ielu pārbūves vai izbūves darbu veikšanā vismaz 1 (vienā) objektā, kurš ir pilnībā pabeigts un nodots ekspluatācijā un kurā ir veikta ielas krustojuma, tajā skaitā, luksofora objekta, izbūve vai pārbūve. Seguma atjaunošana krustojumā nav uzskatāma par ielas krustojuma izbūvi vai pārbūvi.

*4.jautājums: Lūdzam apstiprināt, ka par atbilstošu Nolikuma 12.4.3. punkta prasībām tiks atzīta Kandidāta pieredze, kas gūta vismaz 12 apgaismojuma balstu vai vismaz 12 kontakttīklu balstu izbūvē.*

Atbilde: apstiprinām, ka par atbilstošu nolikuma 12.4.3.punktam tiks atzīta kandidāta pieredze, kas iegūta vismaz 12 apgaismojuma balstu vai vismaz 12 kontakttīklu balstu izbūvē.

Iepirkumu komisijas priekšsēdētāja Karīna Meiberga